**REFERAT/PROTOKOLL STIFTELSESMØTE – Med forklaring**

For å kunne etablere en forening må man ha vedtekter på plass. Om vedtektene er gode, vil disse komme godt med i tvilstilfeller og kan forhindre uenigheter innad i styret. Gode vedtekter inneholder nemlig foreningens formål hvordan årsmøter og valg skal gjennomføres, samt være en veileder for hvordan en forening skal driftes, og hva som forventes av ens medlemmer. Bruk derfor god tid på utformingen av vedtektene.

Dette er et forslag til vedtekter basert på krav fra [Brønnøysundregisteret](https://www.brreg.no/lag-og-foreninger/registrere-lag-eller-forening/).

For andre maler se [**samskipnaden.no**](https://samskipnaden.no/studentliv-1/ressursside-for-studentforeninger).

VIKTIG:

Dette forslaget har flere retningslinjer for hva man kan ha med. Les det som står i boksene nøye. Alle foreninger er forskjellig så dere trenger ikke følge denne til punkt og prikke. Det er viktig at dere tenker igjennom hva som er relevant for deres forening så gjør gjerne litt research før dere ferdigstiller vedtektene, og ikke nøl med å ta kontakt med oss om dere trenger bistand: Studentliv@samskipnaden.no

Vedtekter Studentforeningen Studentliv

*Sist revidert 06.12.2021*

KAPITTEL 1. Organisasjon

§ 1 Foreningens navn

Foreningens navn er Studentliv og ble stiftet \_\_\_\_\_\_\_\_\_\_\_\_\_\_.

*Tillegg 1: Studentforeningen Studentliv er formelt tilknyttet studentutvalget på X-fakultetet ved UiT Norges arktiske universitet.*

*Tillegg 2: Studentforeningen Studentliv er en uavhengig interesseorganisasjon. Foreningen kan ikke underlegges andre organisasjoner eller institusjoner.*

§ 2 Formål

Alt.: Studentforeningen Studentlivs formål er å skape godt samhold, felles identitet og kreativt engasjement blant studentene på UiT Norges arktiske universitet, studiested Tromsø.

Alt.: Formålet til studentforeningen Studentliv er å samle studentene ved HSL-fakultetet i et sosialt fellesskap.

*Her skal foreningens formål stå, samt hvem som kan være medlem.
Kan alle studenter på UiT være medlem, eller gjelder det for et spesifikt fakultet, studie eller studiested?*

§ 3 Organisasjon

Studentliv er en frivillig studentforening ved UiT Norges arktiske universitet og ble stiftet dd.mm.åå. Foreningen er politisk og religiøst uavhengig.

*Ovenfor forklares kort hvilken forening Studentliv er.*

Foreningen er en frittstående juridisk person med medlemmer, og er selveiende. At den selveiende innebærer at ingen, verken medlemmer eller andre har krav på foreningens formue eller eiendeler, eller er ansvarlig for gjeld eller forpliktelser.

*Teksten rett ovenfor bør stå slik den er.*

§4 Medlemmer

Alt.: Et medlemskap i foreningen gjelder fra 1. august til 31. juli og koster 50 kroner. Minimum 50% av foreningens medlemmer må være nåværende studenter ved et av UiTs studiesteder.

Alt.: Alle studenter ved studiet sosialt arbeid på UiT er medlemmer i foreningen og kan benytte seg av de arrangementer og tilbud som foreningen har.

Alt.: Alle studenter ved UiT kan melde seg inn. Det løper årlig kontingent på kr.50,-. Generalforsamlingen skal hvert år ta stilling til størrelsen på kontingenten.

*Her beskrives kriterier for medlemskap i foreningen:*

* *Er den åpen for alle?*
* *Må man ha spesielle kvalifikasjoner eller tilhøre et spesifikt studieløp?*

*Dere bestemmer selv om det skal være medlemskontingent eller ikke.*

*For å kunne søke midler fra for eksempel* [*studentparlamentets semesteravgiftsfordeling*](https://uit.no/Content/143107/cache%3D20202809103926/Reglement%20for%20Tildeling%20av%20st%C3%B8ttemidler%20-%20revidert%20051219.pdf) *så må 50% av foreningens medlemmer være studenter. Er dette en linjeforening som skal søke midler fra studentutvalget sitt, så må man sjekke opp reglementet til det spesifikke studentutvalget.*

§ 5 Rettigheter og plikter knyttet til medlemskapet

Alle medlemmer har rett til å delta på årsmøtet, har stemmerett og er valgbare til tillitsverv i foreningen. Medlemmene plikter å forholde seg til vedtak som er fattet av årsmøtet.

KAPITTEL 2. Årsmøtet

§ 6 Innkalling og dagsorden

*Bør foreningen ha generalforsamling en gang i semesteret, eller holder det at man avholder årsmøte en gang i året? Her velger dere det som blir rett for dere. I dette eksemplet bruker vi årsmøtet.*

Årsmøtet, som avholdes hvert år, er foreningens høyeste myndighet.

Årsmøtet innkalles av styret med minst to ukers varsel og fullstendig saksliste må være tilgjengelig for medlemmene senest en uke før årsmøtet. Dagsorden skal inneholde:

1. Valg av ordstyrer og referent
2. Godkjenning av innkalling og dagsorden
3. Valg av tellekorps
4. Valg av protokollunderskrivere
5. Styrets årsberetning
6. Regnskap fra foregående periode
7. Orientering om budsjett for kommende periode
8. Fastsetting av kontingent
9. Valg av nytt styre
10. Eventuelt

Årsmøtet kan vedta at styret gis fullmakt til å supplere eventuelle verv som ikke blir fylt.

Valg av nytt styre foregår i følgende rekkefølge:

1. Leder
2. Nestleder
3. Økonomiansvarlig
4. Styremedlem
5. Styremedlem

§ 7 Vedtak og valg

Årsmøtet er vedtaksført med det antall stemmeberettigede medlemmer som møtes, og alle medlemmer har én stemme. Stemmegivning kan ikke skje med fullmakt.

Personvalg mellom flere kandidater foregår alltid skriftlig. Alle voteringer eller valg skal så lenge ett av medlemmene forlanger det skje skriftlig.

Alle personvalg ved årsmøtet foretas ved skriftlig votering, dersom det ikke fremsettes forslag om annet. Hvis ingen oppnår minst halvparten av stemmene, skal en ny avstemning avholdes mellom de to kandidatene som fikk flest stemmer i første runde. Er det etter omvalg stemmelikhet , avgjøres valget med loddtrekning.

7.1 Vedtektsendringer

Vedtektsendringer kan bare behandles på ordinære eller ekstraordinært årsmøte/generalforsamling.

Vedtektsendringer kan kun vedtas med 2/3 flertall, og må være i styrets hende senest en uke før årsmøtet.

Vedtektsendringene trer i kraft når årsmøtet heves, om ikke annet er oppgitt i saksdokumentet.

§ 8 Ekstraordinært årsmøte

Ekstraordinære årsmøter blir avholdt når styret bestemmer det, eller minst 1/3 av medlemmene krever det. Innkalling skjer på samme måte som for ordinære årsmøter, med minst 14 dagers varsel.

Ekstraordinært årsmøte kan bare behandle og ta avgjørelser i de sakene som er kunngjort i innkallingen.

Kapittel 3. Styret

§ 9 Styrets sammensetning

*Dere velger selv hvilke verv dere mener bør være i styret, men det er i alle fall anbefalt at man har leder, nestleder og økonomiansvarlig. Videre kan man ha SoMe ansvarlig, aktivitetsansvarlig, velferdsansvarlig osv.*

Studentforeningen Studentliv består av et styre på minimum fem personer, der alle er semesterregistrerte studenter ved UiT. Vervene i styret er ikke honorert.

Styret sammenkalles når leder eller minst halvparten av styrets medlemmer finner det nødvendig. Ved avstemning hvor stemmelikhet oppstår, har lederen dobbeltstemme, unntatt ved personvalg.

Styrets overordnende oppgaver:

1. Iverksette årsmøtets bestemmelser.
2. Oppnevne etter behov komiteer/utvalg/personer for spesielle oppgaver og utarbeide instruks for disse.
3. Administrere og føre nødvendig kontroll med foreningens økonomi i henhold til gjeldende instrukser og bestemmelser.
4. Styret skal representere foreningen utad
5. Styret avholde styremøter når et flertall av styremedlemmene forlanger det, eller når leder mener det er behov.
* Styret kan fatte vedtak når et flertall av styrets medlemmer er til stede. Ved stemmelikhet teller leders stemme dobbelt.

Styrets oppgaver:

Leder:

* Koordinere arbeidet innad i foreningen
* Leder styremøtene
* Intern arbeidsfordeling og oppfølging av dette gjennom funksjonstiden
* Ansvarlig for intern og ekstern informasjonsutveksling
* Ha kjennskap til de enkelte saker som hører til de enkelte arbeidsområdene i styret

Nestleder:

* Være leders stedfortreder
* Ha ansvar for at foreningens styre fungerer etter gitte retningslinjer og reglement
* Har medansvar for koordinering av prosjekter/arrangement

Økonomiansvarlig:

* Administrere og føre nødvendig kontroll av foreningens økonomi i henhold til de enhver tid gjeldende instrukser og bestemmelser, herunder inn- og utbetalinger samt bokføring
* Har ansvar for foreningens inn- og utbetalinger og bokføring
* Lager budsjett og sørger for revisjon/kontroll

Øvrige styremedlemmer:

* Bistår styret i dets arbeid
* Ansvarlig for gjennomføring av arrangement
* Ansvar for øvrige arbeidsoppgaver, for eksempel SoMe og PR
* Kan påta seg ulike oppgaver og har da ansvar for at de blir gjennomført

*Under styrets sammensetning skrives kun de overordnende oppgavene til hvert styremedlem. Mer detaljerte oppgaver bør skrives i et eget dokument og brukes i erfaringsoverføring.*

§ 10 Signaturrett

Styrets leder og økonomiansvarlig har signaturrett og prokura hver for seg. Både leder og økonomiansvarlig har anledning til å binde organisasjonen økonomisk.

*Her er det viktig at man tenker seg nøye om. Er det mange medlemmer i styret kan det være lurt at ikke hele styret i fellesskap skal inneha signaturrett. Kanskje holder det med leder og nestleder/ leder og økonomiansvarlig?*

*NB! Hvis signaturrett blir tildelt bestemte roller eller personer utenom «styret i fellesskap», bør dette gå frem av vedtektene. Det må også presiseres om retten er tildelt «hver for seg» eller «i fellesskap».*

*Forslag 1: Styrets leder og nestleder har signaturrett på vegne av foreningen ved avtaler med eksterne parter som binder foreningen på noen som helst måte.*

*Forslag 2: Det er styrets medlemmer i fellesskap som innehar signaturrett for foreningen Saft Suse.*

Kapittel 4. Øvrige bestemmelser

§ 11 Fravikelse av vedtektene

Årsmøtet kan fravike vedtektene ved enstemmig flertall.

§ 12 Økonomi

*Her bør det skrives ned noen retningslinjer som presiserer hva foreningens økonomiske midler skal kunne brukes på. Videre bør det også komme frem hvem som har ansvar for økonomien og hvordan dette skal ivaretas.*

Foreningens midler skal kun brukes i henhold til foreningens formål.

Budsjett og regnskap skal alltid foreligge for studentforeningens midler, med tilhørende bilag. Budsjett og regnskap skal legges frem og godkjennes av årsmøtet / generalforsamlingen.

Utbetalinger skal alltid godkjennes av både økonomiansvarlig og leder – eventuelt leders stedfortreder.

Ved votering over økonomiske investeringer trengs det 2/3 flertall i styret.

§13 Dokumenthierarki

Disse vedtekter er foreningens øverste dokument. Generalforsamlingen er organisasjonens høyeste organ og står fritt til å fatte vedtak i samsvar med disse vedtekter.

Styret er det øverste organet mellom årsmøtet.

§ 14 Oppløsning

Oppløsning av foreningen kan bare behandles på årsmøtet, og krever 2/3 flertall. Sak om oppløsning må være meldt inn til ordinære saksfrister i forkant av årsmøtet / generalforsamling. Ved opphør skal foreningens midler og eiendeler bli gitt til en annen egnet studentforening med samme formål, som generalforsamlingen bestemmer.

Ingen av medlemmene har krav på foreningens midler eller andel av disse.